Ish-deputetja e LSI-së Nora Malaj ka reaguar pas votimit PRO të parlamentit holandez për rikthimin e vizave për shqiptarët dhe mosqarkullimin e tyre të lirë në Europë.
Malaj shprehet se rikthimi i vizave është një ditë zie për Shqipërinë.
Sipas Malaj, arsyeja është se krimi ka marrë dhenë. Ajo thotë se është momenti për të bërë të pamundurën, për të rikthyer dinjitetin e Shqipërisë dhe shqiptare në Europë.
Statusi i plotë:
Rikthimi i vizave – ditë zie për Shqipërinë!
Pas dhjetë viteve, kur shqiptarë lëviznin lirisht, lajmi më i kobëm për Shqipërinë në këtë moment është se votohet nga Parlamenti Hollandes , rishikimi i heqjes së vizave për qyetarët shqiptarë! Arsyeja e rikthimit të vizave është se krimi ka marr dhenë… Nuk kam as fjalë , as koment .
Kjo nuk është Shqipëria që duam!
Sot është dita më e rënd për secili nga ne , që e do vendin, që e do Shqipërinë! Asnjëhere situata nuk ka qënë më rënd se kaq…Tani është momenti që të bëjmë të pamundur , për të rikthyer dinjitetin e Shqipërisë dhe shqiptare në Europë, me një kauz të vetme , t'i japim fund përfundimisht krimit të organizuar dhe korrupsionit! Së bashku mundemi!